Simona Halep a obținut o reducere a suspendării pentru dopaj la TAS și poate reveni oricând în circuitul feminin.
La momentul în care s-a aflat că Halep a fost depistată pozitiv cu substanțe interzise, Serena Williams a avut o reacție ironic și a scris pe twitter "8 e o cifră mai bună", aluzie la faptul că titlul câștigat de Serena la Wimbledon în 2019 ar trebui să îi fie atribuit ei.
"Nu am absolut nimic să-i transmit. (n.r. 7 în dreptul ei sau 8, cum zicea ea?) Nu am absolut nimic de transmis pentru că nu am luat absolut nimic negativ. Fiecare e liber să declare orice dorește. Au fost multe critici, multe jigniri la adresa mea.
Pot să spun că m-au motivat zi de zi să arăt adevărul, iar cei care m-au susținut au fost mult mai mulți și mult mai importanți.
Eu sunt bine, sunt împăcată sufletește pentru că știu că nu am făcut absolut nimic, s-a și dovedit acest lucru. Am foarte mulți oameni care mă apreciază și mă susțin necondiționat. Cu ei pot să fac treabă din nou", a spus Simona Halep, la revenirea în țară.